Foto: TTA axborot xizmati Polshaning Adamed xalqaro kompaniyasi delegatsiyasi a’zolari Toshkent tibbiyot akademiyasiga tashrif buyurishdi.  12 oktyabr kuni Toshkent tibbiyot akademiyasida rektor A. Shodmonov va Adamed Kompaniyasi rahbari Silviya Berdzik bilan uchrashuv bo‘lib o‘tdi.  Uchrashuvda ikki tomonlama hamkorlikni kengaytirish, ilmiy-tadqiqot va farmakologiya sohasida ilmiy sinovlarni birgalikda tashkil etish, qo‘shma o‘quv markazi, simulyatsiya laboratoriyasi va dori vositalari ishlab chiqarish bo‘yicha o‘quv xonalarini tashkil etish masalalari muhokama qilindi. Shuningdek, Adamed kompaniyasi vakillari tomonidan akademiyada yaratilayotgan zamonaviy sharoitlar va talabalarga o‘qitishning innovatsion usullarini yuqori baholandi. Ma’lumot o‘rnida aytish joizki, kompaniya onkologiya, neyropsixiatriya va diabetologiya uchun dori vositalarini ishlab chiqaradi. Hozirda kompaniya akademiyaning 10 nafarga yaqin iqtidorli talabalariga maxsus stipendiya ajratdi. TTA axborot xizmati Ⓣ